Viljandi lahing (1602)
Viljandi lahing (ka Viljandi piiramine) oli Rootsi-Poola sõja (1600–1611) käigus 25. märtsist kuni 17. maini 1602 Viljandi lähedal toimunud lahing. Lahingu võitsid Rzeczpospolita väed. 1602. aasta märtsis suundus Jan Zamoyski Viljandi alla, mida kaitses 800 rootslast. 25. märtsil jõudsid kohale esimesed üksused Stanisław Żółkiewski juhatusel ja asusid Viljandit piirama. Mõni päev hiljem saabusid ka peajõud ning 19. aprillil piiramissuurtükid. Võimsa suurtükitule all tungisid kasakad linna ja vallutasid selle. Viljandi linnus pidas veel vastu. 16. mail alustati linnuse ründamist. Kaitsjate tule all hukkusid mitmed Poola ohvitserid, kaasa arvatud Jürgen Fahrensbach. Isegi Zamoyski oli pärast lahingut oma riietest leidnud püstolikuuli. Kuigi rünnak nurjus, andsid linnuse kaitsjad järgmisel päeval alla. Rootsi Viljandi asehaldur Hans Blankenfeld (surn. 1602) hukati.